સંજેલી તા.ના નેનકી ગામે રીસાઇને બેઠેલી યુવતિની ચાર વર્ષિય પૂત્રી ગરમ પાણીથી દાઝી ગયા બાદ વડોદરામાં સારવાર વેળા મોતને ભેંટી હતી. મૃતદેહ વતન લવાતા એસઆરપીમાં ફરજ બજાવતાં પતિએ છુટ્ટાછેડાના કાગળો ઉપર સહી કરી આપ્યા બાદ જ મૃતદેહ સ્વિકારવાની વાત કરી ડખો ઉભો કર્યો હતો. જેથી બાળકીનો મૃતદેહ પાછો વડોદરા મોકલાયો હતો. પતિ-પત્નીના ગૃહ ક્લેશમાં 48 કલાક બાદ પણ બાળકીની અંત્યેષ્ઠિ શક્ય બની ન હતી.